armvectores/hy_wikipedia_2023 huggingface dataset:
Կուտխը և մկները

Կուտխը և մկները (ռուս.՝ Кутх и мыши), մուլտֆիլմ, որը նկարահանվել է 1985 թվականին, ռեժիսոր Օքսանա Չերկասովայի կողմից, ըստ չուկչայական հեքիաթների մոտիվների, ԽՍՀՄ Պետական ​​հեռուստառադիոյի կոմիտեի պատվերով։


== Սյուժե ==
Մուլտֆիլմի դեպքերը տեղի են ունեցել շատ վաղուց։ Այդ ժամանակ աշխարհում ապրում էր Կուխտ ագռավը, որը երկնքի տերն էր։ Կուխտը երկար թռիչքից հոգնել էր։ Վայրէջք կատարելու որևէ տեղ չկար։ Ագռավը որոշում է ստեղծել հողը։ Հողն ստեղծելուց հետո Կուտխը վայրէջք է կատարում հողի վրա և պառկում հանգստանալու։ Կուտխի հետքերով դուրս են գալիս մկները և ուրախանում են, քանի որ երկիրը մեծ է, շատ տեղ կա, և իրենք լավ կապրեն։ Մկները սկսում են պարել, վազվզել և ծվծվալ և այդկերպ արթնացնում են Կուտխին։ Վերջինս փռշտում է, և առաջանում են սարերը։ Իսկ Մկները շարունակում են վազվզել ու ծվծվալ։ Կուտխը հողը ծածկում է ձյունով, իսկ մկները անցքեր են փորում ձյունի մեջ։ Կուտխն այդ ժամանակ կրակ է դառնում և ցանկանում այրել ամեն ինչ, բայց ձյան ու կրակի բախումից շատ ջուր է ստացվում։ Բոլոր մկներին ջուրը քշում է։ Կուտխը որոշում է ամեն ինչ նորից սկսել։ Կարգի է բերում հողը, վայրէջք է կատարում հանգստանալու և հետքեր է թողնում, իսկ նրանցից դուրս են գալիս մկները։ Կուտխը բացականչում է. «Որտեղի՞ց հայտնվեցին այս մկները», չհասկանալով, որ իր հետքերից փախչել չի կարող։


== Հեղինակներ ==
Ռեժիսոր` Օքսանա Չերկասովա
Սցենարի հեղինակ` Ի. Գլեբովա
Օպերատոր` Նիկոլայ Գրիբկով
Մուլտիպլիկատորներ` Ալեքսեյ Կարաև, Վալերի Ֆոմին
Նկարիչներ` Վալենտին Օլշվանգ, Ի. Սոլոդովա, Իրինա Կլիմովա, Վ. Լուկինով, Վյաչեսլավ Բուրմիստրով, Օլգա Կնյազևա, Վ. Պավլով, Նատալյա Պորտնովա, Ի. Գորբունովա, Ելենա Տեդեր
Երաժշտական ձևավորումը` «Էրգիրոն» երգչախմբի մենակատարների
Հնչյունային օպերատոր՝ Լյուդմիլա Երիկալովա
Մոնտաժող՝ Լ․ Պերմյակովա
Գեղարվեստական ղեկավար՝ Ֆեոդոր Խիտրուկ
Խմբագիր՝ Ի․ Բոգուսլավսկի
Մուլտֆիլմի հեղինակ՝ Վալենտինա Խիժնյակովա
Հեղինակները ներկայացված են ըստ մուլտֆիլմի լուսագրերի։


== Պարգևներ և մրցանակներ ==
«Կուտխը և մկները» մուլտֆիլմը պարգևատրվել է՝

Դիպլոմ Ռուսական անիմացիայի լավագույն դեբյուտ անվանակարգում։


== Քննադատություն ==


== Տեսահոլովակ ==
Մուլտֆիլմը DVD ձևաչափով թողարկվել է «Մազայ պապիկը և նապաստակները» մուլտֆիլմերի հավաքածուում (ներկայացուցիչ` «Խոշոր պլան» ընկերություն)։


== Ծանոթագրություններ ==


== Արտաքին հղումներ ==
«Կուտխը և մկները» մուլտֆիլմը «Անիմատոր.ռու» կայքում
«Կուտխը և մկները» «Հայրենական կինոյի հանրագիտարան» կայքում
Оксана Черкасова — Тексты — Энциклопедия отечественного кино
I Luh Ya Papi

«I Luh Ya Papi», ամերիկացի երգչուհի Ջենիֆեր Լոպեսի երգն է համագործակցությամբ ռեփեր Ֆրենչ Մոնտանայի հետ։ Երգը թողարկվել է 2014 թվականի մարտի 11-ին որպես Ջենիֆեր Լոպեսի «A.K.A.» կոչվող ութերորդ ստուդիական ալբոմի առաջին սինգլ։


== Երգի նախապատմություն և կառուցվածք ==
Երգի պրեմիերան կայացել է 2014 թվականի մարտի 5-ին Power 106 ռադիոկայանի եթերում։ Բացի բնօրինակից, նույն օրը նաև ներկայացվում է ռեփեր Բիգ Շոնի ռեմիքս տարբերակը։ Մարտի 11-ին երգը պաշտոնապես թողարկվում է որպես Ջենիֆերի «A.K.A.» ալբոմի առաջին սինգլը։ Ապրիլի 21-ին երգչուհին իր SoundCloud-ի էջում հրապարակում է DJ Khaled-ի ռեմիքս տարբերակը, որում իրենց մասնակցությունն ունեն Ֆրենչ Մոնտանան, Բիգ Շոնը և Թայգան։
«I Luh Ya Papi»-ն հիփ հոփ երգ է, որը գրվել է Detail-ի, Անդրե Պրոկտորի, Ֆրենչ Մոնտանայի և Ջենիֆեր Լոպեսի կողմից։ Երգում Ջենիֆերը 3 տարբեր շեշտադրումներով ռեփ է կարդում և երգում է։ Երգի խոսքերը պարունակում են մի շարք ակնարկներ և «բացահայտ հղումներ» Ջենիֆեր Լոպեսի մարմնի վերաբերյալ։


== Քննադատների կարծիք ==
Երգը հիմնականում արժանացել է դրական կարծիքների երաժշտական քննադատների կողմից։ The Guardian թերթի լրագրող Մայքլ Քրեգը չնայած այն անվանել է «ծիծաղելի վերնագրված», սակայն նա գրում է, որ երգի հուկը «կարող է ըստ էության պահանջել վիրահատություն ձեր գլխից դուրս գալու համար»։ Idolator կայքի լրագրող Մայք Ուոսը երգը համեմատել է երգչուհու 2011 թվականին թողարկված «I'm Into You» երգի հետ և գրում է․ «արտադրությունը ջեմով փաթեթավորված է գրավիչ հուկի հետ և կրկներգը զարհուրելի գրավիչ է։» Սքոթ Սթերլինգը Radio.com կայքից, իր հոդվածում երգն անվանել է «արևոտ և վարակիչ մեղեդիով»։


== Տեսահոլովակ ==
Երգի տեսահոլովակը, որի ռեժիսորն է Ջեսսի Տերերոն, նկարահանվել է Մայամիում, Ֆլորիդա։ Տեսահոլովակի կադրերը նկարահանվել են առանձնատան ներսում և դրսում, լողավազանի մոտ, շքեղ զբոսանավի վրա և լուսավորված ստուդիայում։ Տեսահոլովակի տարբեր կադրերում Ջենիֆերը շրջապատված է կիսամերկ տղամարդկանցով։


== Կենդանի կատարումներ ==
2014 թվականի մարտի 20-ին Ջենիֆեր Լոպեսը և Ֆրենչ Մոնտանան երգը կենդանի կատարել են American Idol (Ամերիկյան տաղանդ) հեռուստանախագծի շրջանակներում, որտեղ Ջենիֆերը նաև ընդգրկված է ժյուրիի կազմում։


== Հիթ շքերթներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը Յութուբում
Երգի բառերը Archived 2014-07-09 at the Wayback Machine. MetroLyrics.com կայքում
Վասիլևո-Շամշևո (Կագալնիցկի շրջան)

Վասիլևո-Շամշևո (ռուս.՝ Васильево-Шамшево), գյուղ Ռուսաստանի Դաշնության Ռոստովի մարզի Կագալնիցկի շրջանում։ Իվանովո-Շամշևսկի համայնքի վարչական կենտրոնն է։
Վազրիկ Բազիլ

Վազրիկ Բազիլ (գերմ.՝ Vazrik Bazil, փետրվարի 4, 1966(1966-02-04), Մյունխեն, Գերմանիայի Ֆեդերատիվ Հանրապետություն), հայազգի գերմանաբնակ գրող, ճառագիր, հրապարակախոս, հաղորդակցության և հանրային կապերի մասնագետ, քաղաքական տեխնոլոգ, դասախոս, գերմանախոս երկրների ճառագիրների ասոցացիայի նախկին նախագահ, փիլիսոփայության դոկտոր, սփյուռքահայ կոմպոզիտոր և ջութակահար Լյուդվիգ Բազիլի որդին։


== Կենսագրություն ==
Վազրիկ Բազիլը ծնվել է 1966 թվականին Մյունխենում։ Ծնողները եղել են պարսկահայեր։ Մինչև Վազրիկ Բազիլի ծնվելը նրանք տեղափոխվել են Գերմանիա։ Մայրը` տիկին Ցողիկը, որդուն ուսման է տալիս Վենետիկի Մխիթարյան միաբանությունում։ Այնուհետև Վազրիկ Բազիլը ուսումը շարունակում է Հռոմի Գրիգորյան պապական համալսարանում։ Այստեղ նա ուսումնասիրում է փիլիսոփայություն, աստվածաբանություն, հոգեբանություն, և վերադառնալով Մյունխեն սովորում է գերմանական գրականություն և հանրային կապեր։ Գիտությունների թեկնածուի  կոչումը Վազրիկ Բազիլը  ստացել է Մյունխենի համալսարանի փիլիսոփայության ամբիոնում։  Ուսանելու տարիներին զուգահեռ պատգամավորների համար ճառեր է գրել և դարձել հայտնի։ Երկար տարիներ Վազրիկ Բազիլն աշխատել է Գերմանիայի Բունդեսթագում, «Լոյկորեա» հիմնադրամում, Սաքսոնիա երկրամասի  սպորտի և մշակույթի նախարարությունում։ 2010—2016 թվականներին նա եղել է գերմանախոս ճառագիրների ընկերակցության նախագահը և մոտ քսանհինգ տարի անդամակցել է «Գերմանական հանրային կապերի ընկերակցությանը»։  2010—2014 թվականներին Վազրիկ Բազիլը «Գերմանական հանրային կապերի մրցանակի հանձնաժողովի անդամ» է եղել և նաև մի քանի կազմակերպությունների հանրային կապերի  խորհրդատուն։ 2016 թվականից նա հաղորդակցության և հանրային կապերի անկախ փորձագետ–խորհրդատու է։ Բազիլը ճառեր է գրել Գերմանիայի կանցլեր Անգելա Մերկելի և մի շարք պաշտոնատար մարդկանց համար։ Նա մի շարք գրքերի հեղինակ է։ Նրա հայաստանյան առաջին այցը 2007 թվականին էր։ 2016 թվականի այցի ժամանակ նա դասախոսություններով ելույթ է ունեցել Գևորգյան Հոգևոր Ճեմարանում և «Հայկական Փի Ար ասոցիացիայի» հանրային կապեր դպրոցում։ Հանրային կապերի հայկական դպրոցի հետ համագործակցելու համար, Վազրիկ Բազիլին  շնորհվեց «Պատվավոր անդամ» կոչումը։


== Աղբյուրներ ==
https://www.a1plus.am/49722.html
http://ankakh.com/article/49458/%E2%80%8Bhayyere-pyetq-e-dzyerbazatvyen-inqnathangaranatsman-dzgtumits--vazrik-bazil
http://www.lib.mindiaspora.am/wp-content/uploads/2012/2012-04-15/03-vazrik-bazil-1.pdf(չաշխատող հղում) Վազրիկ Բազիլի բանաստեղծություններից


== Ծանոթագրություններ ==
Մարկդորֆ

Մարկդորֆ  (գերմ.՝ Markdorf), կոմունա Գերմանիայի Բադեն Վյուրտեմբերգ երկրամասում։
Մտնում է Բոդենզե շրջանի կազմում։ Բնակչությունը կազմում է 12 963 մարդ(ըստ 2010 թվականի դեկտեմբերի 31-ի). ։ Տարածքը կազմում է 40,92 կմ²։ Պաշտոնական կոդ՝ 08 4 35 034։


== Ծանոթագրություններ ==


== Արտաքին հղումներ ==
Պաշտոնական էջ
Պլախովկա (գյուղ, Պուտիվիլի շրջան)

Պլախովկա (ուկրաիներեն՝ Плахівка), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Պլախովկա գյուղում բնակվում էր 16 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օսթին Աբրամս

Օսթին Նոահ Աբրամս (անգլ.՝ Austin Noah Abrams, սեպտեմբերի 2, 1996(1996-09-02), Սարասոտա, Ֆլորիդա, ԱՄՆ),  ամերիկացի դերասան։ Առավել հայտնի է «Քայլող մեռյալները» (2015-2016) հեռուստասերիալի հինգերորդ և վեցերորդ եթերաշրջաններում մարմնավորած դերով։ Նաև «Էյֆորիա» (2019) հեռուստասերիալի դերով։


== Անձնական կյանք ==
Աբրամսը ծնվել է Փենսիլվանիա նահանգում և մեծացել է Ֆլորիդայի Սարասոտա քաղաքումAbrams, Լորի և Բրեդլի Աբրամսների ընտանիքում, որոնք բժիշկ են։ Աբրամսը ունի հրեական ծագում։


== Կարիերա ==
2011 թվականին Օսթինն առաջին անգամ հայտնվել է Էրնի Բարբարաշի «Սպանել ըստ չվացուցակի» լիամետրաժ ֆիլմում՝ Քյուբա Գուդինգ Կրտսերի, Նիլ ՄակԴոնաֆի և Նիկի Էյքոքսի մասնակցությամբ։ Օսթինը առավել հայտնի է նրանով, որ մարմնավորել է Ռոն Անդերսոնի դերը «Քայլող մեռյալները» սերիալում, AMC-ի հինգերորդ և վեցերորդ եթերաշրջաններում։ 2017 թվականին նա նկարահանվել է Կայլ Վիլամովսկու «Բոլոր ամառները վերջանում են» ֆիլմում, մարմնավորելով 16-ամյա Հանթեր Գորսկու դերը, որը քիչ ուշադրություն է դարձնում իր լավագույն ընկեր Կոնրադի (Թայ Շերիդան) առաջին սիրուն (Քեյթլին Դևր) առաջին սիրուն։


== Ծանոթագրություն ==


== Արտաքին հղումներ ==
Օսթին Աբրամս Internet Movie Database կայքում
Կյուսի

Կյուսի (ֆր.՝ Cussy), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 130 մարդ, բնակչության խտությունը` 55.56 մարդ/կմ²։ Բնակավայրը զբաղեցնում է 2.34 կմ² տարածք։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 31 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 96 աշխատունակ (15-64 տարեկան)  բնակիչ, որոնցից ակտիվ էին 73-ը, իսկ ոչ ակտիվները` 23։ Ակտիվության ցուցանիշը կազմում է 76,0 %։ 73 աշխատունակ մարդկանցից աշխատել է 69 անձ (31 տղամարդ և 38 կին)։ Գործազուրկ են եղել 4 անձ (3 տղամարդ և 1 կին)։ 23 անաշխատունակներից 7-ը եղել են աշակերտներ կամ ուսանողներ, 12-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դասկալոյաննիս

Իոաննիս Վլախոս (հուն․՝ Ιωάννης Βλάχος), ավելի հայտնի է որպես Դասկալոյաննիս (Δασκαλογιάννης) (1725, Anopoli, Սֆակիա, Chania Regional Unit, Կրետեի շրջան, Հունաստան - հունիսի 17, 1771(1771-06-17), Հերակլիոն), Կրետե կղզու ապստամբության առաջնորդ, որը դարձել է Օսմանյան կայսրության գերիշխանության դեմ Պելեպոնեսյան ապստամբության մաս։


== Կենսագրություն ==
Իոաննիս Վլախոսը ծնվել է Կրետե կղզու Անոպոլիս գյուղում 1722 կամ 1730 թվականին։ Հայրը հարուստ նավապետ էր և որդուն ուղարկել է արտասահման՝ ուսում ստանալու։ Քանի որ Իոաննիսը ստացել էր լավ կրթություն, նրան սկսեցին անվանել «Դասկալոս» (հուն․՝ δάσκαλος - ուսուցիչ) կամ ամբողջությամբ՝ Դասկալոյաննիս։ 1750 թվականի սկզբի արխիվային փաստաթղթերում նա հիշատակվում է որպես քաղաքի ծառայող և Սֆակիայի շրջանի նախագահ, 4 առևտրական նավերի սեփականատեր։
1770 թվականի սկզբին նա պայմանագիր կնքեց Ռուսական կայսրության գործակալների հետ, որոնք հույս ունեին ապստամբություն հրահրել Օսմանյան կայսրության հույն հպատակների շրջանում։ Համոզված լինելով Ռուսական կայսրության աջակցության վրա՝ Դասկալոյաննիսը համաձայնեց ֆինանսավորել և ապստամբություն կազմակերպել Սֆակիայում՝ ընդդեմ թուրքական իշխանությունների։ Այնուամենայնիվ, ռուսական նավատորմը Էգեյան ծովում կոմս Ա. Գ. Օրլովի հրամանատարության ներքո Կրետե կղզում չի հայտնվել, և այդ կերպ ապստամբությունը մնացել է բախտի քմահաճույքին։ Ապստամբությունը սկսվեց 1770 թվականի մարտի 25-ին՝ Անոպոլիսի Սուրբ Գեորգիա եկեղեցում հունական դրոշը բարձրացնելով, և կարճ ժամանակով Կրետեի որոշ մասեր ունեին ինքնուրույն պետության բոլոր ատրիբուտները, այդ թվում՝ իրենց սեփական մետաղադրամները, որոնք հանված էին Սֆակիոն լեռան մոտակայքում գտնվող քարանձավում։ Այնուամենայնիվ, ապստամբությունը չի տարածվել կղզու ստորին մասերում և առանց արտաքին աջակցության դաժանորեն ջախջախվել է թուրքական զորքերի վերադաս ուժերի կողմից, որոնք հեշտությամբ հաղթել էին մոտ 1300 ապստամբների։ Սֆակիայի տարածքն առաջին անգամ ամբողջովին հայտնվել էր թուրքական զորքերի վերահսկողության տակ։ Դասկալոյաննիսը և նրա գործընկերներից 70-ը հանձնվել են Ֆրանգոկաստելո ամրոցում՝ Սֆակիոն լեռան մոտակայքում։ Փաշա Կանդիի հրահանգով (Հերակլիոն) Դասկալոյաննիսը տանջանքների է ենթարկվել։ Նրա մաշկը քերծել են դեռ կենդանի ժամանակ, իսկ 1771 թվականի հունիսի 17-ին մահապատժի է ենթարկվել։


== Հիշատակ ==
Դասկալոյաննիսի ճակատագիրը հավերժացվել է մի քանի ժողովրդական հեքիաթների և երգերի մեջ։ Առավել հայտնի է Բարբա-Պանձելիոսի (Μπάρμπα-Παντζελιός) էպիկական բալադը, աղքատ պանիր արտադրող Մուրիոնը (Μουρίον): Ստեղծվել է 1786 թվականին։

 

Խանիայի «Իոաննիս Դասկալոյաննիս» միջազգային օդանավակայանը կրում է նրա անունը։


== Ծանոթագրություններ ==
Աբգար Հովհաննիսյան (այլ կիրառումներ)

Աբգար Հովհաննիսյան անունը կամ տերմինը կարող է վերաբերել հետևյալ հոդվածներին․

Աբգար Հովհաննիսյան (հրապարակախոս) - հայ հրապարակախոս, թարգմանիչ, հասարակական գործիչ։
Աբգար Հովհաննիսյան (պատմաբան) -  հայազգի խորհրդային պատմաբան։
Մ.թ.ա. 425


== Դեպքեր ==


== Ծնունդներ ==


== Մահեր ==
Սենոր դու Բոնֆինի գավառ

Սենոր դու Բոնֆինի գավառ (պորտ.՝ Microrregião de Senhor do Bonfim) գավառ Բրազիլիայում, մտնում է Բաիա նահանգի մեջ։ Բնակչությունը կազմում է 254 908 մարդ 2005 թվականի տվյալով։ Զբաղեցված տարածքը 16 349,055 կմ²։ Բնակչության խտությունը 15,6 մարդ/կմ²։


== Վիճակագրություն ==
Համախառն ներքին արտադրանքը կազմել է 777 692 307,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2 974,47 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,619


== Գավառի կազմ ==
Գավառի կազմի մեջ են մտնում հետևյալ համայնքները.

Անդորինյա
Անտոնիու Գոնսալվիս
Կամպու Ֆորմոզու
Ֆիլադելֆիյա
Իտիուբա
Ժագուարարի
Պինդոբասու
Սենոր դու Բոնֆին
Ումբուրանաս
Իդեալական հեղուկ

Իդեալական հեղուկ,  մածուցիկությունից և ջերմահաղորդականությունից զուրկ երևակայական հեղուկ։ Իդեալական հեղուկում, ի տարբերություն իրական հեղուկի, բացակայում է ներքին շփումը։ 
«Իդեալական հեղուկ» հասկացությունը լայնորեն կիրառվում է փոքր արագությունների աերոդինամիկայում ու հիդրոմեխանիկայում և հեշտացնում է այն խնդիրների լուծումը, որոնցում մածուցիկությունը կարելի է անտեսել։
Կալինա Իզաբելլա Զիոլա

Կալինա Իզաբելլա Զիոլա (լեհ.՝ Kalina Izabela Zioła, օգոստոսի 4, 1952(1952-08-04), Պոզնան, Լեհաստանի Ժողովրդական Հանրապետություն), լեհ բանաստեղծուհի, գրական քննադատ, թարգմանչուհի։ Լեհաստանի գրողների միության անդամ, Հայաստանի և Բուլղարիայի գրողների միության պատվավոր անդամ։


== Կենսագրություն ==
Կալինա Իզաբելլա Զիոլան ծնվել է 1952 թվականի օգոստոսի 4-ին Պոզնանում։ Ստացել է տեխնիկական կրթություն։ Պոեզիայով տարվել է մանկությունից։ Տարրական դպրոցում գրել է բանաստեղծություններ, երգերի տեքստեր և արժանացել մրցանակների։ Կալինա Իզաբելլա Զիոլայի ստեղծագործությունները տպագրվել են բազմաթիվ մշակութային և գրական ամսագրերում։ Կալինա Իզաբելլա Զիոլան նաև հայ գրականության բազմաթիվ գործերի լեհերեն թարգմանության հեղինակ է։ Նրա բանաստեղծությունները թարգմանվել են ռուսերեն, ֆրանսերեն, հունարեն, ուկրաիներեն, բելառուսերեն, լիտվերեն, սերբերեն, գերմաներեն, մակեդոներեն, հայերեն, անգլերեն, էսպերանտո, վիետնամերեն, բուլղարերեն և հունգարերեն։ Գրական տապան փառատոնի մասնակից է։


== Մրցանակներ ==
«Labor Omnia Vincit» (Աշխատանքը գրավում է ամենը) արծաթե մեդալ, Հիպոլիտ Ցեգելսկի լեհական հասարակություն
Ոսկե գրիչ մրցանակ, Արվեստագետների և հեղինակների, լրագրողների և իրավաբանների միջազգային ասոցիացիա, Բրյուսել,  2014 թ.
Պոեզիայի երկրորդ միջազգային փառատոնի մրցանակ, Ստեփանակերտ, 2014 թ.


== Ստեղծագործություններ ==


=== Բանաստեղծություններ ===
Srebrny Motyl, Wydawnictwo Naukowe i Literackie RADWAN, Tolkmicko 2010
Przez chwilę, Wydawnictwo Naukowe i Literackie RADWAN, Tolkmicko 2011
Kwaśne winogrona, Wydawnictwo Naukowe i Literackie RADWAN, Tolkmicko 2012
Okno Niepamięci, Biblioteka Tematu, Warszawa 2013 (Wyróżnienie XXXVI Międzynarodowego Listopada Poetyckiego Za Najlepszą Książkę Poetycką Roku; Poznań 2013)
Piszę do ciebie nocą, Biblioteka Tematu, Bydgoszcz 2014
„На краю ночи” („Na krawędzi nocy”, «Գիշերվա ծեգին») wybór wierszy w języku rosyjskim, (Tłumaczył Vladimir Stockman), wyd. NIMA Plewen- Bułgaria 2014
„Po tamtej stronie świtu” - Wybór wierszy z lat 1970-2015, Biblioteka Tematu, Bydgoszcz 2015
Kiedyś / Peut-être un jour wersja polsko – francuska, (Tłumaczył Athanase Vantchev de Thracy), wyd.  Institut Culturel de Solenzara, Paryż 2015
„Думите все още тлеят” (Słowa jeszcze się tlą) po bułgarsku, (Tłumaczyła Vania Angelova), wyd. NIMA Plewen, Bułgaria 2015
„Jak kruchy lód” – po ormiańsku, (przetłumaczył Gagik Davtyan), wydana przez Związek Pisarzy Armenii, Erywań 2015
„КОГА СИ СО ДРУГА” („Gdy będziesz z inną”, tłumaczyli Vania Angelova i Petko Szipinkirowski), wyd. BRAN, Struga, Macedonia 2015
"VRUĆI MALAHIT" ("Płonacy malachit ) po serbsku, tłumaczyli Vania Angelova i Najdan Stojanović, wydana przez Bibliotekę Tematu/ NIMA Plewen (Bułgaria) 2016
"ANIOŁY CHODZĄ BOSO PO ŚNIEGU"/ "NHỮNG THIÊN THẦN CHÂN TRẦN TRÊN TUYẾT" wersja polsko-wietnamska , wyd. Biblioteka TEMATU Bydgoszcz 2016
"Oczy od grzechu ciemne", wyd. Biblioteka TEMATU, Bydgoszcz 2017


== Արտաքին հղումներ ==
Կալինա Իզաբելլա Զիոլա
(1321) Մայուբա

(1321) Մայուբա (անգլ.՝ Majuba), աստերոիդ աստերոիդների հիմնական գոտում։ Հայտնաբերվել է 1934 թվականի մայիսի 7-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 2,943198 ա. մ., առավելագույնը մոտենում է 2,4506 ա. մ. հեռավորության վրա և հեռանում 3,4358 ա. մ.։ Արեգակի շուրջ մեկ ամբողջական պտույտ է կատարում 1844,28 երկրային օրվա ընթացքում, իր ուղեծրով շարժվելով միջինում 0,195198 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1321) Մայուբա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դոն Սիլվերիու

Դոն Սիլվերիու (պորտ.՝  Dom Silvério), համայնք Բրազիլիայում՝ Մինաս Ժերայս նահանգի կազմում։ Գտնվում է Զոնա դա Մատայի մարզում։ Մտնում է Պոնտի Նովայի գավառի կազմի մեջ։ Բնակչությունը կազմում է 4599 մարդ՝ 2006 թվականի տվյալներով։ Գրավում է 194,956 կմ2 տարածք։ Բնակչության խտությունը կազմում է՝ 23,6 մարդ/կմ2։


== Պատմություն ==
Քաղաքը հիմնադրվել է 1938 թվականի դեկտեմբերի 17-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 20.607.845,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.216,87 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,728 (տվյալները ՄԱԿ-ի զարգացման ծրագրի)։
Էլզենֆելդ

Էլզենֆելդ (գերմ.՝ Elsenfeld), կոմունա Գերմանիայում։ Գտնվում է Բավարիա երկրամասում։
Ենթարկվում է Ներքին Ֆրակոնիա վարչական շրջանին։ Մտնում է Միլտենբերգ շրջանի մեջ։ Բնակչությունը կազմում է 8822 մարդ (2010 թվական, դեկտեմբերի 10)։ Զբաղեցնում է 24,38 կմ² տարածք։ Պաշտոնական կոդն է 09 6 76 121 ։
Կոմունան բաժանվում է 3 գյուղական շրջանի։


== Ծանոթագրություններ ==


== Արտաքին հղումներ ==
Պաշտոնական էջ
Խիկար (այլ կիրառումներ)

Խիկար, կարող է վերաբերել՝

Խիկար - հայկական իգական անուն
Խիկար - երգիծական ամսագիր, որը լույս է տեսել 1884-1885, 1886-1888 թթ Կոստանդնուպոլսում և Ադրիանուպոլսում։
Խիկար - Ասորեստանի Սենեքերիմ թագավորի ատենադպիրը։
Կոբիլյա (Կալաժմայի վտակ)

Անվան այլ կիրառումների համար տե՛ս՝ Կոբիլյա (այլ կիրառումներ)Կոբիլյա (ռուս.՝ Кобылья), գետ Ռուսաստանում, հոսում Արխանգելսկի մարզում։ Գետաբերանը տեղակայված է Կալաժմա գետի աջ ափին՝ 92 կմ հեռավորության վրա։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000034123
Հիդրոլոգիական ուսումնասիրությունների կոդը - 103003412
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մարյանովկա (գյուղ, Նովոուկրաինկայի շրջան)

Անվան այլ կիրառումների համար տե՛ս՝ ՄարյանովկաՄարյանովկա (ուկրաիներեն՝ Марянівка), գյուղ Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Մարյանովկա գյուղում բնակվում էր 77 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերդինո

Վերդինո (ռուս.՝ Вердино), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չիֆթլիկ (Բասենի գավառ)

Անվան այլ կիրառումների համար տե՛ս՝ Չիֆթլիկ (այլ կիրառումներ)Չիֆթլիկ, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Ստորին Բասենում, Խորասան գյուղաքաղաքի 7 կմ հյուսիս-արևելք, Արաքս գետի ձախ ափին։


== Բնակչություն ==
XX դարի սկզբին ուներ 16 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սալ Լավալեթ

Սալ Լավալեթ (ֆր.՝ Salles-Lavalette), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 348 մարդ, բնակչության խտությունը` 17.27 մարդ/կմ²։ Բնակավայրը զբաղեցնում է 20.15 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ հարավ-արևմուտք, Պուատիե քաղաքից` 135 կմ հարավ, Անգուլեմ քաղաքից` 30 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 227 աշխատունակ (15-64 տարեկան) բնակիչ, որոնցից ակտիվ էին 156-ը, իսկ ոչ ակտիվները` 71։ Ակտիվության ցուցանիշը կազմում է 68,7 %։ 156 աշխատունակ մարդկանցից աշխատել է 143 անձ (75 տղամարդ և 68 կին)։ Գործազուրկ են եղել 13 անձ (5 տղամարդ և 8 կին)։ 71 անաշխատունակներից 13-ը եղել են աշակերտներ կամ ուսանողներ, 37-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բադի թեստ

Բադի թեստ, երբեմն՝ դաք-թեստ (անգլ․` duck test), կատարվածի ակնհայտության թեստ։ Ենթադրվում է, որ երևույթի էությունը կարելի է ճանաչել բնորոշ արտաքին հատկանիշներով։ Թեստի էությունն արտահայտվում է հետևյալ պնդմամբ․

Արտահայտությունը տարածված է ԱՄՆ-ում և Մեծ Բրիտանիայում։


== Ծագումնաբանություն ==


=== Արտահայտություն ===
Վարկածներից մեկի համաձայն՝ արտահայտությունը փոքր-ինչ փոփոխված հայտարարություն է, որն առաջին անգամ օգտագործել է ամերիկացի բանաստեղծ Ջեյմս Ուիթքոմբ Ռայլին (1849-1916)․

Մեկ այլ վարկածի համաձայն՝ արտահայտության հեղինակն ամերիկացի հոգևորական Ռիչարդ Քուշինգն է։
Կա նաև վարկած, որ արտահայտության ծագումը կապված է մաքքարթիզմի հետ, և առաջին անգամ այն արտասանվել է Էմիլ Մազիի՝ ավտոմոբիլային արդյունաբերության աշխատողների միավորման քարտուղար-գանձապահի կողմից 1946 թվականի աշխատանքային հանդիպման ժամանակ՝ որպես որևէ մեկին կոմունիզմին հավատարիմ լինելու մեղադրանքի հիմնավորում։


=== «Բադի թեստ» տերմինը ===
«Բադի թեստ» բառակապակցությունն առաջին անգամ օգտագործել է Գվատեմալայում ԱՄՆ դեսպան Ռիչարդ Փաթերսոնը (անգլ․՝ Richard Cunningham Patterson, Jr.) 1950 թվականին։ Այն բանից հետո, երբ Ռիչարդը Գվատեմալայում պերսոնա նոն գրատա հայտարարվեց, նա ամերիկյան հանրությանը բացատրեց, թե իր կարծիքով ինչպես պետք է հայտնաբերվեն թաքնված կոմունիստները (ակնարկելով Գվատեմալայի նախագահ Յակոբո Արբենց Գուսմանին, որը հետագայում պաշտոնանկ արվեց ԿՀՎ-ի մասնակցությամբ հեղաշրջման արդյունքում)։
«Հաճախ անհնար է դատական փաստարկներով ապացուցել, որ անձը կոմունիստ է։ Նման դեպքերի համար խորհուրդ եմ տալիս գործնական մեթոդ՝ բադի թեստը»։ 1950-ականներին «բադի թեստ» հասկացությունը սերտորեն կապված էր սենատոր Մաքարթիի և նրա «վհուկների որսի» հետ։


== Տես նաև ==
Օկկամի ածելի


== Ծանոթագրություններ ==


== Գրականություն ==
Անգլերենով

Immerman, Richard H. (1982), The CIA in Guatemala: The Foreign Policy of Intervention, Austin, Texas: University of Texas Press, с. 102
Christy, Howard Chandler & Ethel Franklin Betts (1982), The complete works of James Whitcomb Riley
Denver, Joseph & Ethel Franklin Betts (1965), Cushing of Boston: A Candid Portrait
Nature by Design: People, Natural Process, and Ecological Restoration
Կումանա

Կումանա, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Սղերդ քաղաքից հարավ-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ջունո (Ալյասկա)

Ջունոն (անգլ.՝ Juneau [ˈdʒuːnoʊ]), քաղաք ԱՄՆ-ի հյուսիսարևմտյան մասում՝ Ալյասկա նահանգում։ Ջունոն Ալյասկայի մայրաքաղաքը և վարչական կենտրոնն է։ Բնակչությունը կազմում է 30 987 մարդ (2005 թ-ի տվյալներով)։ Քաղաքը հիմնադրվել է 1881 թ-ին, ավելի հավանական է ոսկու բացահայտման հետևանքով։ Քաղաքն անվանված է ի պատիվ հայտնի ոսկեխույզ Ջոզեֆ Ջունոյի անունով (անգլ.՝ Joseph Juneau)։ Քաղաքը հայտնի է ձկան և թղթի արդյունաբերություններով։ Դեպի Ջունո չկա ոչ մի ավտոմոբիլային ճանապարհ, և քաղաք կարելի է հասնել միայն ինքնաթիռով կամ նավով։


== Տեսարժան վայրեր ==
Ալյասկայի պատմության թանգարան
Սուրբ Նիկողայոսի տաճար - ռուսական ուղղափառ եկեղեցի։


== Քույր քաղաքներ ==
 Ուայտհորս (անգլ.՝ Whitehorse), Յուկոն (Կանադայի տարածք), Կանադա
 Վլադիվոստոկ, Ռուսաստան
 Քամիլինգ (անգլ.՝ Camiling), Ֆիլիպիններ
 Ցզյաի , Թայվան
 Միշան , Չինաստան


== Ծանոթագրություններ ==
Եփրատ (հանդես)

Անվան այլ կիրառումների համար տե՛ս՝ Եփրատ (այլ կիրառումներ)Եփրատ, գրական, գիտական և քաղաքական կիսամսյա հանդես (1913 թվականից՝ ամսագիր)։ Եփրատ քոլեջ-ի հրատարակություն։ Լույս է տեսել 1909-1914 թվականներին, Խարբերդում։ Խմբագիր՝ Կ․ Սողիկյան։ Պատկերել է կրթական հաստատության առօրյան, տպագրել սաների և շրջանավարտների գրական, պատմական և կրոնական բնույթի աշխատանքները, պատմել քոլեջի սեյսմիկ կայանի գործունեության մասին, հաղորդել բժշկական, աշխարհագրական
և ճանապարհորդական տեղեկություններ։
Առձայնույթ

Առձայնույթ (ասոնանս)՝ բանաստեղծական բնագրի մեջ ձայնավոր հնչյունների կրկնությունն է։ Առձայնույթի կիրառմամբ ստեղծագործությունը կարող է ստանալ նվագայնություն։
Առձայնույթի օրինակ է «ու» տառի կրկնությունը Վահան Տերյանի «Շշուկ և շրշյուն» բանաստեղծությունում՝

Աշնան մշուշում շշուկ ու շրշյուն...
... Անտես ու հուշիկ իմ շուրջը շրջում,
Եվ շշնջում ես, և անուշ շրշում...Այս նույն բանաստեղծությունում կա նաև բաղաձայնույթ՝ «շ» և «ջ» բաղաձայների կիրառմամբ։
Առձայնույթ է կոչվում նաև մոտավոր հանգը, երբ բանաստեղծական տողերի վերջում համընկնում են միայն շեշտված ձայնավորները, իսկ մյուս հնչյունները կարող են չհամընկնել, օր. ահա-պահած, կեցած–ծիծաղ, կորովի–թովիչ, ժիր–ուժին ևն (Ե. Չարենց, «Գանգրահեր տղան»)։ 


== Տես նաև ==
Բաղաձայնույթ


== Աղբյուր ==
Զ. Մ. Գրիգորյան, Ա. Ա. Ղազինյան, «Գրականություն», 1992, «Լույս» հրատարակչություն, էջ 139։
Ելոուսթոուն (ազգային պարկ)

Ելոուսթոունը (անգլ.՝ Yellowstone National Park) միջազգային կենսոլորտային ազգային պարկ է, ՅՈՒՆԵՍԿՕ-ի համաշխարհային ժառանգության օբյեկտ, աշխարհի առաջին ազգային այգին (հիմնադրված է 1872 թվականի մարտի 1-ին), Վայոմինգ, Մոնթանա և Այդահո ԱՄՆ-ի նահանգների տարածքին։ Տարածքը 898,3 հազ. հեկտար է։
Կան ջրաբուխներ (ավելի քան 3000), ցեխային հրաբուխներ և լճեր։ Տարածված են փշատերև անտառներ, կենդանիներից՝ բիզոն, սև և գորշ արջեր, եղջերուներ, թռչուններից՝ շեփորահար կարապ, սպիտակագլուխ ծովարծիվ և այլն։ Զբոսաշրջիկության հիմնական սեզոնը հունիս–օգոստոսն է։
ԱՄՆ Այդահո, Վայոմինգ և Մոնթանա նահանգներում տեղակայված Յելոուսթոն ազգային պարկը, որտեղ է նաև աշխարհի ամենահայտնի՝ «Փորձառու զինվորականը» գեյզերը, պաշտոնապես գոյություն ունեցող ամենահին ազգային պարկն է:
1872թ. հիմնադրված ժայռոտ լեոներով շրջապատված բարձրավանդակի վրա տարածվում է շուրջ 3500 քառ. մղոն (9000կմ², որը մոտավորապես այնքան է, որքան Պուերտո Ռիկեյի տարածքը)։

Յելոուսթոուն պարկի առավել տեսարժան վայրերից են մոտ 20 մղոն (32կմ) երկարությոմբ, 1000 ոտնաչափ (300մ) խորությամբ և ավելի քան 2500 ոտնաչափ (800մ) լայնությամբ մուգ կարմիր Մեծ կանիոնը՝ «զարդարված» 40-ից ավելի ջրվեժներով՝ ներառյալ Ստորին, Վերին և Աշտարակ ջրվեժները։ Ստորին ջրվեժի ջրերը գահավիժում են 300 ոտնաչափ (100մ) բարձրությունից՝ ավելի բարձր, քան Նիագարայի ջրվեժը։
Պարկի եկրաբանական բնութագրերը կազմավորվել են պարկի ընդերքում գտնվող հրաբխի ժայթքումների ազդեցությամբ։ Մոտ 640 000 տարի առաջ տեղի ունեցած վերջին ժայթքման հետևանքով Յելոուսթոուն Կալդերայում ձևավորվեց հրաբխային պայթյունից գոյացած հսկայական խառնարան, որն աշխարհի առավել խոշորներից է իր 50 մղոն (80կմ) երկարությամբ և 35 մղոն (55կմ) լայնությամբ։ Հրաբխային շարունակվող ակտիվության հետևանքով պարկում այժմ բխուն են ավելի քան 10000 տաք աղբյուրներ՝ ներառյալ գոլորշի և ցեխ ժայթքող աղբյուրները, գեյզերները և ջերմուկները։
Պարկի հրաբխային ծագման շնորհիվ աշխարհի գեյզերների և տաք աղբյուրների մոտ երկու երրորդը նրա տարածքում է, այդ թվում՝ «Շոգենավը» (ամենամեծը), «Փորձառու զինվորականը» (ամենականոնավոր ժայթքողը)։ Միջինում «Փորձառու զինվորականը» ժայթքում է յուրաքանչյուր 90 րոպեն մեկ՝ ցայտելով մինչև 8400 տակառ (32000լ) ջուր։ Ժայթքումները կարող են տևել 5 րոպե՝ հասնելով 180 ոտնաչափ (60մ) բարձրության։
Յելոուսթոունը հայտնի է նաև իր ֆաունայով և, ըստ արժանվույն կոչվում է, Հյուսիսային Ամերիկայի Սերենգեթի, քանի որ բազմաթիվ զարմանահրաշ կենդանիների հսկայական վայրի գանզվածներ ազատորեն շրջում են պարկի տարածքում։


== Ծանոթագրություններ ==
Ռաիկյուլա (Էստոնիայի շրջան)

Անվան այլ կիրառումների համար տե՛ս՝ Ռաիկյուլա (այլ կիրառումներ)Ռաիկյուլա շրջան (էստ․՝ Raikküla vald), շրջան Էստոնիայի Ռապլամաա նահանգում։ Շրջանի կենտրոնն է Տամմե գյուղը։


== Բնակչություն ==
2012 թվականի տվյալներով շրջանում բնակվում էին 1587 մարդ։ Բնակչության խտությունը շրջանում կազմում էր 7,08 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը Archived 2007-05-01 at the Wayback Machine. (էստոներեն)
Կոպլիտագուսե

Կոպլիտագուսե (էստ․՝ Koplitaguse), գյուղ Էստոնիայի Լյաենե-Վիրումաա նահանգի Տամսալու շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մ.թ.ա. 119


== Դեպքեր ==


== Ծնունդներ ==


== Մահեր ==
Պողոս Հիսարլյան

Պողոս Հիսլարյան (1887, Կ. Պոլիս - 1915), հայ բժիշկ։


== Կենսագրություն ==
Ծնվել է 1887 թվականին Կ. Պոլսում։ Նախնական կրթությունն ստացել է ծննդավայրի թաղային վարժարաններից մեկում։ 1912 թվականին ավարտել է Կ. Պոլսի Օսմանյան կայսերական բժշկական վարժարանը։ 1912 թվականից բժիշկ է աշխատել, ամուսնացել, տուն-տեղ դրել։
1914 թվականի ամռանը՝ Առաջին համաշխարհային պատերազմն սկսվելուն պես, բոլոր հայ բժիշկների հետ միասին զորակոչվել է օսմանյան բանակ և զինվորական բժիշկ ծառայելու համար Կարին ուղարկվել։
1915 թվականի գարնանն սկսել են հայերի ձերբակալությունները, բանտարկություններն ու տեղահանությունը։ Հազարավոր հայ ընտանիքների թվում բժշկի ընտանիքը ևս տարագրվել է դեպի Դեյր-էլ-Զորի անապատները։ Պողոս Հիսարլյանը, տեղեկանալով իր ընտանիքի տարագրության մասին, դիմումներ է գրել զինվորական հրամանատարությանը և Կարինից Սեբաստիա մեկնելու թույլտվություն ստացել՝ իր ընտանիքը փրկելու համար։ Սակայն 1915 թվականի գարնանը, Կարինից Սեբաստիա մեկնել ու ճանապարհին, Խարբերդի և Երզնկայի միջև, Մամախաթունի մոտերքը զինվորական համազգեստով բժիշկը սրախողխող է արվել թուրք զինվորների ձեռքով՝ 28 տարեկանում։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Ստամբուլ, 1919։
Մեզպուրեան Արթօ, Հայ եւ ծագումով հայ բժիշկներ. Այբուբենական համառօտ անուանացանկ (16881940), Իսթանպուլ, 1940։
Կարոյեան Գասպար, Մեծ Եղեռնի նահատակ հայ բժիշկները (անոնց պատգամները), Պոսթոն, 1957։
Յուշամատեան Մեծ Եղեռնի (1915-1965), պատրաստեց Գերսամ Ահարոնեան, Պէյրութ, 1965։
Թէոդիկ, Յուշարձան նահատակ մտաւորականութեան, Բ. տպագրութիւն, Երեւան, ապրիլ 24, 1985։
ՀՑԹԻՖ, ֆ-49, ծ-229, պ-14։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Կլյուչի (այլ կիրառումներ)

Կլյուչի, կարող է վերաբերել՝

Կլյուչի - գյուղ Ռուսաստանի Ալթայի երկրամասի Կլյուչևսկի շրջանի կազմում։
Կլյուչի - գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Կլյուչի - գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Կլյուչի - գյուղ Ռուսաստանի Թաթարստան հանրապետության Բուգուլմինսկի շրջանի կազմում։
Կլյուչի - գյուղ Ռուսաստանի Սմոլենսկի մարզի Ուգրանսկի շրջանի կազմում։
Դոլորես Զոհրապ-Լիբման

Դոլորես Զոհրապ-Լիբման (հունվարի 13, 1896(1896-01-13), Ստամբուլ, Օսմանյան կայսրություն - սեպտեմբերի 15, 1991(1991-09-15), Նյու Յորք, Նյու Յորք, ԱՄՆ), Օսմանյան կայսրության խորհրդարանի պատգամավոր, կանանց իրավունքների մարտիկ և գրող, մարդասեր։ 
Հայտնի գրող Գրիգոր Զոհրապի դուստրը։ Հիմնադրել է «Դոլորես Զոհրապ-Լիբման հիմնադրամը»՝ համալսարանավարտ ուսանողների հետագա գիտական գործունեության համար։


== Կենսագրություն ==
Դոլորես Զոհրապը ծնվել է Օսմանյան կայսրության Կոստանդնուպոլիս մայրաքաղաքում՝ հայտնի գրող, խորհրդարանի պատգամավոր Գրիգոր Զոհրապի և Կլարայի ընտանիքում։ 19 տարեկանում Դոլորես Զոհրապ-Լիբմանը Հայոց ցեղասպանության ժամանակ ականատես եղավ հոր ձերբակալմանը և արտաքսմանը Կոստանդնուպոլսից։ Այս իրադարձությունը խոր հետք թողեց նրա կյանքի վրա, քանի որ հայրն ավելի ուշ սպանվեց։ Դոլորեսը, մայրն ու քույրը՝ Հերմինեն հետո տեղափոխվեցին Եվրոպա․ հատելով Ավստրիան և Ռումինիան՝ հասան Փարիզ, որտեղ Դոլորեսը վերամիավորվեց 2 եղբայրների՝ Արամի և Լեոնի հետ։ Մոր մահից հետո Զոհրապը տեղափոխվեց Ռումինիա, որտեղ 1932 թվականին ամուսնացավ ամերիկացի գործարար Հենրի Լիբմանի հետ։ Նրանք տեղափոխվեցին ԱՄՆ և 1934 թվականին Դոլորես Զոհրապ-Լիբմանը ստացավ ամերիկյան քաղաքացիություն։


== Մարդասիրություն ==

1950 թվականին մահացավ Հենրի Լիբմանը, և Դոլորեսն իր կյանքը նվիրեց բարեգործական գործունեությանը, մասնավորապես կրթական և հետազոտական բնագավառներում։ Ֆինանսապես աջակցում էր հայագիտությանը նվիրված ակադեմիական ծրագրերը, ինչպես նաև Կոլումբիայի համալսարանում հիմնադրեց «Գրիգոր և Կլարա Զոհրապ ընկերություն» հիմնադրամը։ Աջակցում էր նաև Ռոքֆելլեր համալսարանի և Նյու Յորքի հանրային գրադարանի ուսումնասիրությունները։ 1987 թվականի նոյեմբերի 8-ին Նյու Յորքում ստեղծվեց «Գրիգոր և Կլարա Զոհրապ տեղեկատվական կենտրոնը»։ Հարուստ գրադարանի և կրթական ծրագրերի շնորհիվ տեղեկատվական կենտրոնն աջակցում է հայագիտության բոլոր ոլորտների ուսումնասիրությունները։ Կենտրոնի բացմանը ներկա էր Ամենայն Հայոց կաթողիկոս Վազգեն Ա-ն և Երուսաղեմի Հայոց պատրիարք Թորգոմ Մանուկյանը։
Դոլորես Զոհրապ-Լիբմանը մահացել է 1991 թվականին։ Հետմահու հիմնադրվել է «Դոլորես Զոհրապ-Լիբման Հիմնադրամը»։


== Ժառանգություն ==
Ամենայն Հայոց կաթողիկոս Վազգեն Ա-ից ստացել է Սուրբ Ներսես Շնորհալի մեդալ։
Դոլորես Լիբմանի մարդասիրական ժառանգությունը մինչ այժմ շարունակում է աջակցել բազմաթիվ կրթական ծրագրեր և մարդասիրական գործունեություններ։


== Ծանոթագրություններ ==


== Արտաքին հղումներ ==
Դոլորես Զոհրապ-Լիբմանի կենսագրության մանրամասնությունները Archived 2008-05-21 at the Wayback Machine.
Մզաս

Մզաս (ռուս.՝ Мзас), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Մրասու գետի ձախ ափին՝ 30 կմ հեռավորության վրա։ Գետի երկարությունը 35 կմ է։


== Վտակներ ==
3 կմ՝ Չուազաս
20 կմ՝ Ունզաս


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տրուբինո (գյուղ, Գագարինսկի շրջան)

Անվան այլ կիրառումների համար տե՛ս՝ ՏրուբինոՏրուբինո (ռուս.՝ Трубино), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր  մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիեգո Ալբերտո Գամա Գարսիա

Դիեգո Ալբերտո Գամա Գարսիա (իսպ.՝ Diego Alberto Gama García, հունվարի 14, 1996(1996-01-14), Տոլուկա, Մեքսիկայի Միացյալ Նահանգներ), մեքսիկացի ֆուտբոլիստ, «Տոլուկա» ակումբի կիսապաշպան։


== Ակումբային կարիերա ==
Գաման իր հայրենիքի «Տոլուկա» ակումբի սանն է։ Օգոստոսի 7-ին Մեքսիկայի գավաթի մրցախաղում «Վանադոս» ակումբի դեմ առաջնելութ է ունեցել հիմնական հավաքականի ակումբում, երկրորդ խաղակեսում փոխարինելով  Կարլոս էսկիվելյային։ Օգոստոսի 11-ին «Լեոնես Նեգրոս» ակումբի դեմ մրցախաղում առաջնելութ է ունեցել մեքսիկական պրեմիերայում։ Ամռանը նույն այդ տարում Գաման վարձակալման իրավունքով տեղափոխվեց իսպանական «Ատլետիկո Մադրիդ», որտեղ հանդես է եկել երիտասարդական ակումբում։ Վարձակալման ժամկետը վերջանալուց հետո վերադարձավ «Տոլուկա»։


== Միջազգային կարիերա ==
2015 թվականին Գաման Մեքսիկայի երիտասարդական հավաքականից նույնպես մասնակացեց Երիտասարդական չեմպիոնատում Նոր Զելանդիայում։ Մրցաշրջանում նա խաղացել է Մալի դեմ։


== Ծանոթագրություններ ==


== Աղբյուրներ ==
Статистика на soccerway
Էդոարդո Պացցալյի

Էդոարդո Պացցալյի (իտալերեն՝ Edoardo Pazzagli, ապրիլի 11, 1989(1989-04-11), Ֆլորենցիա), իտալացի պրոֆեսիոնալ ֆուտբոլիստ, դարպասապահ։ Հանդես է գալիս իտալական Սերիա D-ում ելույթ ունեցող «Պիստոյեզե» ակումբում։


== Արտաքին հղումներ ==
Պացցալյիի պրոֆիլը figc.it կայքում Archived 2016-03-04 at the Wayback Machine.


== Ծանոթագրություններ ==
(8679) Տինգստադ

(8679) Տինգստադ (անգլ.՝ Tingstade), աստերոիդ աստերոիդների հիմնական գոտում։ Հայտնաբերվել է 1992 թվականի մարտի 2-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 3,030679 ա. մ., առավելագույնը մոտենում է 2,4862 ա. մ. հեռավորության վրա և հեռանում 3,5752 ա. մ.։ Արեգակի շուրջ մեկ ամբողջական պտույտ է կատարում 1927,12 երկրային օրվա ընթացքում, իր ուղեծրով շարժվելով միջինում 0,186807 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8679) Տինգստադ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տահկուռաննա

Անվան այլ կիրառումների համար տե՛ս՝ Տահկուռաննա (այլ կիրառումներ)Տահկուռաննա (էստ․՝ Tahkuranna), գյուղ Էստոնիայի Պյարնումաա նահանգի Տահկուռաննա շրջանում։
2011 թվականի տվյալներով գյուղում բնակվում էր 136 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Still loving you

Still loving you, ռոք-բալլադ Սկորպիոնս խմբի կողմից, որը 1984 թվականին թողարկվել է Love at First Sting ալբոմում։ Համարվում է բոլոր ժամանակների լավագույն երգերից մեկը և խմբի «այցեքարտը»։ Ֆրանսիայում վաճառվել է մոտավորապես 1,7 մլն օրինակ։ Երգը համարվում է խմբի ամենահաջողակ սինգլներից մեկը։ Երգը այնպիսի հիստերիա բարձրացրեց ֆրանսիացի երկրպագուների մոտ, որը չէր նկատվում դեռևս The Beatles-ի ժամանակներից։
Երգը այն մասին է, թե ինչպես է հեղինակը տանում բաժանումը իր սիրելիի հետ և չնայած այն բանին, որ վեճից հետո հպարտությունը խանգարում է նրանց լինել միասին, նա, այնուամենանիվ, սիրում է նրան և պատրաստ է պայքարել դրա համար։
2000 թվականին Moment of Glory ալբոմի համար ձայնագրվել է Բեռլինի ֆիլհարմոնիկ նվագախմբի հետ, 2001 թվականին Acoustica ալբոմում տեղ գտավ երգի ակուստիկ տարբերակը։ 2011 թվականին վերաձայնագրված տարբերակը տեղ է գտնում Comeblack ալբոմում։


== Երգի տարբերակներ ==


== Քավր տարբերակ ==
1999 թվականին ֆիննական պաուեր մետալ խումբ Sonata Arctica-ն կատարեց այս երգը, որը տեղ գտավ նրանց EP Successor-ում և Takatalvi-ում, ինչպես նաև A Tribute To The Scorpions ալբոմում։


== Ծանոթագրություններ ==


== Արտաքին հղումներ ==
երգի խոսքերը
Still loving you-ն Սկորպիոնսի կատարմամբ Archived 2021-05-12 at the Wayback Machine.
Տելեկինեզ

Տելեկինեզ կամ Փսիխոկինեզ (հոգի, սիրտ, շնչառություն), տերմին, որը հոգեբանության մեջ ընդունված է որպես մարդու կարողությունները միայն մտքի կիրառությամբ ֆիզիկական մարմինների վրա ազդելու հատկություն։
Տելեկինեզ տերմինը առաջին անգամ օգտագործել է 1890 թվականին ռուս հետազոտող Ա. Ն. Ակսակոբը, ով զբաղվում էր ոչ նորմալ երևույթների ուսումնասիրությամբ։ «Փսիխոկինեզ» տերմինի հեղինակը ամերիկացի հեղինակ և հրատարակող Հենրի Հոլտն է, տերմինը լայն ճանաչում գտավ ամերիկյան պարահոգեբան Ջ. Ռայնի գործածումից հետո՝ 1934 թվականին։ Այն նաև գործածվում է որպես «հեռավոր ազդեցություն», «հեռավոր ազդեցությունը մտքով», «ուղիղ գիտակցված ազդեցություն», «միտք, իր կառավարող»։ Տերմինը տելե և պսխիկինեզը ընդունված են որպես հոմանիշներ, սակայն փսիխոկինեզը ավելի ընդհանուր տերմին է, միացնում է բոլոր (մակրո, և միկրո) երևույթները, այս կամ այն կերպ կապված է մարմնի վրա մտքի ազդեցությանը, ավելի ընդգրկուն է իմաստային առումով։ 
Տելեկինեզ, պիրո և կրիոկինեզ, աերո և գիդրոկինեզ, բիոբժշկություն, տելեպարտացիա, «մտքագիտություն»։
Ֆիզիկոս Էրիկ Դեյվսը տելեկինեզը նկարագրում է, որպես «փսիխոկենեզի հատուկ դեպք»։ 
Տելեկինեզի գոյության կողմնակիցները պնդում են, որ այդ երևույթը հայտնի է հին ժամանակներից և հիշվում է Աստվածաշնչում, մասնավորապես՝ Գործք Առաքելոցում, պսիխոկինեզի էլեմենտներն այնուհանդերձ կարող էին լինել անեծք, կախարդանք, եղանակի գուշակություն, «աչքով տալ»։
Ենթադրվում է, որ փսիխոկինեզի մասսայական դեպքեր են նաև հոգեկանչական սեանսները, երբ մեդիումների ներկայության դեպքում մարդիկ հետևվում են լեոիտացիայի և դեմատիրիզացիայի երևույթին։ 19-րդ դարում հայտնվում էին այսպես կոչված լիցքավորված մեդիումներ (անգլ.՝ electric people), որոնք, եթե հավատանք վկաներին, ստիպում էին մետաղական պարագաներին կպչել կաշվին, իսկ հայացքի ուժգնությունից գդալները ծռվում էին և այլն։ 
20-րդ դարի սկզբին մեծ հայտնություն էր մեդիում Ռուդի Շնայդերը, ով ականատեսների կողմից ընկալվում էր որպես առանձնահատուկ շնորհներով օժտված մարդ։


== Ծանոթագրություններ ==


== Արտաքին հղումներ ==
Телекинез // paranormal.com
Психокинез // themystica.com
Psychokinesis // skepdic.com
Մուշեղ Անտոնյան

Մուշեղ Սմբատի Անտոնյան (օգոստոսի 7, 1958(1958-08-07), Երևան, Հայկական ԽՍՀ, ԽՍՀՄ - հուլիսի 11, 1991(1991-07-11)), հայ օդաչու-հրամանատար, Արցախյան ազատամարտի մասնակից։
1975–1977 թվականներին ծառայել ԽՍՀՄ ԶՈՒ-ում։ Ավարտել է Կրեմենչուգի (Ուկրաինա) քաղաքացիական ավիացիայի օդաչուական ուսումնարանը (1981)։ 1981 թվականից աշխատել է «Էրեբունի» օդանավակայանում։ 
1988 թվականին՝ Սպիտակի երկրաշարժի ժամանակ, մասնակցել է աղետի գոտու փրկարարական աշխատանքներին։
1989–1991 թվականներին որպես Մի-8 ուղղաթիռի անձնակազմում (հրամանատար) մասնակցել է ՀՀ սահմանամերձ շրջանների և Արցախի ինքնապաշտպանությանը։ 
Ընդհանուր թռիչքաժամը Արցախ, Շահումյան և Գետաշեն կազմել է 2494 ժամ։ Զոհվել է հերթական մարտական առաջադրանքը կատարելիս։ 
Հետմահու պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով։ Թաղված է Եռաբլուրում 
:


== Ծանոթագրություններ ==


== Արտաքին հղումներ ==
http://www.hayzinvor.am/3167.html
Ռոսբախ (Ստորին Բավարիա)

Ռոսբախ  (գերմ.՝ Roßbach), կոմունա Գերմանիայում՝ Բավարիա երկրամասում։
Ենթարկվում է Ստորին Բավարիա վարչական շրջանին։ Մտնում է Ռոտալ Ին շրջանի կազմի մեջ։ Բնակչությունը կազմում է 2850 մարդ (դեկտեմբերի 31, 2010 թվական)։ Զբաղեցնում է 48,08 կմ² մակերես տարածք։ Պաշտոնական կոդ՝ 09 2 77 142։


== Ծանոթագրություններ ==


== Արտաքին հղումներ ==
Պաշտոնական կայք
Ալկիլացում

Ալկիլացում, օրգանական միացություններին ալիֆատիկ շարքի միավալենտ ռադիկալներ՝ ալկիլ խմբեր (CH3-, C2H3- և այլն) միացնելու ռեակցիա։ Ալկիլ խումբը կարող է միանալ ածխածնի, թթվածնի, ծծմբի, ազոտի և այլ ատոմների հետ։
Ալկիլացումը սովորաբար ընթանում է կատալիզատորների (H2SO4, AlCl3, HCl և այլն) առկայությամբ։
Տիպիկ կազմը կատալիտիկ կրեկինգի տեղադրմամբ.


== Կիրառում ==
Ալկիլացումը կիրառվում է ներկանյութերի, դեղանյութերի, բարձրոկտնային վառելանյութերի (իզոօկտան) արտադրության մեջ, բենզոլի հոմոլոգների (կումոլ) ստացման համար են։


== Տես նաև ==
Մեթիլացում
Արամ Թամազյան

Արամ Արծվիի Թամազյան (հունիսի 30, 1952(1952-06-30), Աշտարակ, Հայկական ԽՍՀ, ԽՍՀՄ), հայ իրավաբան, ՀՀ պետական գործիչ, Հայաստանի Հանրապետության քննչական կոմիտեի նախագահի նախկին տեղակալ։


== Կրթություն ==
1975 թ. ավարտել է Երևանի պետական համալսարանի իրավաբանական ֆակուլտետը։


== Աշխատանքային գործունեությունը ==
1975-1984 թթ. - Հայաստանի ներքին գործերի նախարարության համակարգում քննիչ, ապա՝ հատկապես կարևոր գործերի ավագ քննիչ։
1984-1992 թթ.- ՀՀ գլխավոր դատախազին առընթեր հատկապես կարևոր գործերի քննիչ։
1992-1996 թթ. - Արմավիրի շրջանի միջշրջանային դատախազ։
1996-2001 թթ. - Երևան քաղաքի դատախազ։
2001-2004 թթ. - ՀՀ գլխավոր դատախազ։
2005 թ. հունիսի 9-ին ՀՀ նախագահի հրամանագրով նշանակվել է ՀՀ գլխավոր դատախազի տեղակալ։ Իրականացրել է գլխավոր դատախազության պատիժների և հարկադրանքի այլ միջոցների կիրառման նկատմամբ հսկողություն իրականացնող վարչության, պետական շահերի պաշտպանության վարչության, ընդհանուր բնույթի հանցագործությունների գործերով վարչության, թմրամիջոցների ապօրինի շրջանառության հանցագործությունների գործերով բաժնի և այդ բնագավառների աշխատանքների համակարգումը։ Դատախազության որակավորման հանձնաժողովի նախագահ։
2014 թ. սեպտեմբերի 12-ին ՀՀ նախագահի հրամանագրով ազատվել է ՀՀ գլխավոր դատախազի տեղակալի պաշտոնից։
2014 թ. սեպտեմբերի 12-ին ՀՀ Նախագահի հրամանգրով նշանակվել է Հայաստանի Հանրապետության քննչական կոմիտեի նախագահի տեղակալ։Հեղինակ է երեք մենագրությունների և չորս տասնյակից ավելի գիտական հոդվածների։


== Պարգևներ ==
Օրինականության և իրավակարգի ամրապնդման գործում ներդրած նշանակալի ավանդի համար պարգևատրվել է.

Մխիթար Գոշի մեդալով։
«Իրավակարգի ամրապնդման համար» մեդալով,
«Օրենքի պատվար» մեդալով,
«ՀՀ անվտանգության ապահովման գործում ունեցած ներդրումների համար» մեդալով,
այլ մեդալներով ու պարգևներով։


== Կոչումներ ==
Իրավաբանական գիտությունների դոկտոր,
ՀՀ արդարադատության պետական խորհրդական,
Հայաստանի Հանրապետության վաստակավոր իրավաբան (2012)


== Ծանոթագրություններ ==
Ռեբուրգիլ

Ռեբուրգիլ (ֆր.՝ Rebourguil), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 270 մարդ, բնակչության խտությունը` 7.65 մարդ/կմ²։ Բնակավայրը զբաղեցնում է 35.31 կմ² տարածք։


== Աշխարհագրություն ==
Գտնվում է Փարիզ քաղաքից 560 կմ հարավ, Թուլուզ քաղաքից` 115 կմ արևելք, Ռոդեզ քաղաքից` 55 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 176 աշխատունակ (15-64 տարեկան)  բնակիչ, որոնցից ակտիվ էին 138-ը, իսկ ոչ ակտիվները` 38։ Ակտիվության ցուցանիշը կազմում է 78,4 %։ 138 աշխատունակ մարդկանցից աշխատել է 129 անձ (65 տղամարդ և 64 կին)։ Գործազուրկ են եղել 9 անձ (4 տղամարդ և 5 կին)։ 38 անաշխատունակներից 14-ը եղել են աշակերտներ կամ ուսանողներ, 17-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==